REGULAMENTUL

FESTIVALULUI NAŢIONAL DE MUZICĂ LĂUTĂREASCĂ VECHE

ZAVAIDOC– PITEŞTI 2015, EDIŢIA a X-a

27-29 noiembrie 2015
Consiliul Local al Municipiului Piteşti şi Primăria Municipiului Piteşti, prin Centrul Cultural Piteşti organizează a X-a ediţie a Festivalului Naţional de Muzică Lăutărească Veche ZAVAIDOC.


Festivalul îşi propune promovarea muzicii lăutăreşti autentice din România, descoperirea, sprijinirea şi promovarea noilor talente în domeniu, precum şi repunerea în circuitul naţional şi internaţional a marelui interpret de muzică lăutărească, Zavaidoc, născut la Piteşti. 

Festivalul Naţional de Muzică Lăutărească Veche Zavaidoc se desfăşoară sub forma unui concurs de interpretare, în perioada 27-29 noiembrie 2015, la Pitești, la Teatrul Alexandru Davila, str. Victoriei, Nr. 19.
I. CARACTERUL FESTIVALULUI 

Naţional
II.  ORGANIZATORI

Festivalul este organizat de Consiliul Local al Municipiului Piteşti şi Primăria Municipiului Piteşti, prin Centrul Cultural Piteşti. Preşedintele de onoare al festivalului este domnul Tudor Pendiuc, Primarul Municipiului Piteşti.

III. CONDIŢII DE PARTICIPARE

Concursul se adresează soliştilor vocali, artişti amatori. 

Sunt invitaţi să participe interpreţi de muzică lăutărească (solişti vocali) din toată ţara, cu vârsta minimă de 18 ani. 
Câştigătorul Marelui Premiu, precum şi cel care a obţinut Premiul I la o ediţie precedentă, nu mai pot participa la concurs. Aceştia vor fi prezenţi în festival cu  microrecitaluri.  În cazul participării unui concurent la două dintre ediţiile festivalului, o a treia participare nu este posibilă. 

Concurenţii vor trimite fişele de participare prin poştă, fax sau e-mail, până pe data de 25 noiembrie 2015, la adresa: CENTRUL CULTURAL PITEŞTI, CASA CĂRŢII, Municipiul Piteşti, str. Calea Craiovei nr. 2 – cod 110013, bl. G1, sc. C, judeţul Argeş; tel./fax: 0248.219976, 0248.216348;  e-mail: cultcentre@yahoo.com. Persoane de contact: Valentin Grigorescu (director artistic, telefon 0722988581), Carmen Elena Salub (director Centrul Cultural Piteşti, carmen_elena777@yahoo.com) şi Carmen Saita (secretar Centrul Cultural Piteşti, carmen_saita@yahoo.com).

Concurenţii vor participa la  preselecţia, ce va avea loc pe data de 27 noiembrie 2015, începând cu ora 12.00, la Centrul Cultural Piteşti (imobilul Casa Cărții), Sala Ars Nova, situat în Mun. Pitești, Str. Craiovei, Nr. 2, jud. Argeș. 
Concurenţii vor susţine două probe de aptitudini muzicale, după cum urmează:

· O piesă de muzică lăutărească autentică, cu acompaniament;
· O piesă de folclor românesc autentic(doină sau baladă), fără acompaniament.

Interpreţii vor fi acompaniaţi de Taraful “Zavaidoc”.

Concursul se va desfăşura după următorul program:

· 27 noiembrie – preselecţie

· 28 noiembrie – concurs şi recitaluri ale unor vedete ale muzicii lăutăreşti 

· 29 noiembrie – gala laureaţilor, festivitatea de premiere şi recitaluri extraordinare.

La înscriere, fiecare candidat va prezenta/trimite (până la data preselecţiei):
· copie după cartea de identitate

· fişa de înscriere completată
Ordinea intrării în concurs va fi stabilită prin tragere la sorţi.
Organizatorii asigură concurenţilor selectaţi cazarea şi masa pentru toată perioada concursului. Cheltuielile de transport revin concurenţilor sau instituţiilor pe care le reprezintă. 

IV.  MEDIATIZARE

Festivalul va fi promovat prin mass-media centrală şi locală.

V.  JURIUL

Juriul festivalului va fi format din personalităţi ale vieţii muzicale, specialişti de prestigiu, care, prin valoarea şi competenţa profesională, vor garanta corectitudinea clasamentului, după următoarele criterii: calităţile vocale ale concurentului, calitatea interpretării, autenticitatea şi valoarea artistică a pieselor, ţinuta scenică a interpretului. 

VI. OBLIGAŢIILE CONCURENŢILOR

· Să respecte clauzele regulamentului festivalului

· Să semneze contracte de cesionare a drepturilor de difuzare stabilite de organizatori
· Laureaţii care nu sunt prezenţi la Gala de decernare a premiilor sunt descalificaţi.

· Orice abatere de la oricare dintre aceste obligaţii, duce automat la eliminarea din concurs, fără drept de apel.

VII. OBLIGAŢIILE ORGANIZATORILOR

· Asigură buna desfăşurare a preselecţiei şi imparţialitatea acesteia
· Asigură paza şi protecţia pe toată durata festivalului, inclusiv pe timpul repetiţiilor
· Asigură premiile.

0,,,,,,
     VIII.  PREMII

Vor fi  acordate următoarele premii:

Marele Premiu ZAVAIDOC

      2500 lei

Premiul I




      2000 lei

Premiul II




      1800 lei

Premiul III




      1500 lei

Menţiuni /2                                                 1000 lei

Pot fi acordate şi premii speciale. 
IX.  SPONSORI

Sponsorii concursului pot fi societăţi comerciale, agenţi economici, persoane fizice sau juridice, care doresc să sprijine festivalul.

Informaţii suplimentare se pot obţine de luni până vineri, între orele 08.00-16.30, la Centrul Cultural Piteşti, telefon/fax: 0248/219976; 0248/216348; 0722988581,e-mail: cultcentre@yahoo.com, carmen_elena777@yahoo.com sau carmen_saita@yahoo.com.

                                                          Fisa de inscriere la 

FESTIVALUL NAŢIONAL DE MUZICĂ LĂUTĂREASCĂ VECHE

ZAVAIDOC– PITEŞTI 2015, EDIŢIA a X-a

27-29 noiembrie 2015
Nume şi prenume.......................................................................

Locul şi data naşterii .......................................................................

Document de identitate

seria..............nr......................codul numeric personal.............................

....................................................................................................................

Adresa ....................................................................................

E-mail ..............................................................telefon.....................................

Profesia, ocupaţia.......................................................................................

Pregătire muzicală (dacă are)....................................................................

Date esenţiale privind activitatea artistică muzicală (dacă activează

într-o instituţie, concursuri, spectacole, premii, colaborări) .......................................…………………………………………………

............................................................................................................................

............................................................................................................................

Repertoriul propus pentru concurs, sursa:

1.............................................................................................................

2.............................................................................................................

     Semnătura concurentului

         ................................

